Video: Namanganda bola puliga chang solgan mutasaddi jazolandi

Namangan viloyati To‘raqo‘rg‘on tumanida ehtiyojmand oila farzandiga to‘lanishi kerak bo‘lgan nafaqa evaziga mutasaddilar pora talab etdi. Oxiri ushbu jinoyat ham issig‘ida fosh bo‘ldi, deb xabar beradi “O‘zbekiston 24” telekanali.

To‘raqo‘rg‘onlik egiz farzandning otasi B. Kenjayev ehtiyojmand oilalar sirasiga kirgani bois bola parvarishi uchun nafaqa tayinlashni so‘rab, O‘rda MFYga murojaat qildi. Ammo undan buning evaziga bir oylik nafaqa pulini berishni talab qildi.